
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 530 

28 Απριλίου 2006 


Α ΠΟΦΑΣΕΙ Σ 

Αριθμ. 16175/824 

Πρόγραμμα Δράσης για την περιοχή του κάμπου Θεσ¬ 
σαλονίκης- Πέλλας - Ημαθίας, που έχει χαρακτηρι- 
σθεί ως ευπρόσβλητη ζώνη από τη νιτρορρύπανση 
γεωργικής προέλευσης σύμφωνα με το άρθρο 2 της 
υπ’ αριθμ. 19652/1906/1999 κοινής υπουργικής από¬ 
φασης (Β' 1575), όπως αυτό συμπληρώθηκε με το 
άρθρο 2 (παραγ. β-.5) της υπ’ αριθμ. 20419/2522/2001 
κοινής υπουργικής απόφασης (Β' 1212). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
«Κύρωση Συνθήκης για την Ευρωπαϊκή Ένωση» (Α136) 
και τις διατάξεις του άρθρου 1 (παρ. 1,2,3,4) και του άρ¬ 
θρου 2 (παρ. 1ζ) ν. 1338/1983 «εφαρμογή του Κοινοτικού 
Δικαίου» (Α 34) όπως τροποποιήθηκε με το άρθρο 6 του 
ν. 1440/1986 «συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων κ.λπ. (Α' 70) και του άρθρου 65 
του ν. 1892/1990 (Α' 101). 

2. Τις διατάξεις των άρθρων 10 και 11 (παρ. 3) του ν. 
1650/1986 «Για την προστασία του περιβάλλοντος» (Α' 
160). 

3. Τις διατάξεις των άρθρων 23 (παρ. 1) και 24 του ν. 
1558/1985 «Κυβέρνηση και Κυβερνητικά όργανα» (Α' 137) 
και των άρθρων 9 και 13 του π.δ. 473/1985 «Καθορισμός 
και ανακατανομή των αρμοδιοτήτων των Υπουργείων» 
(Α' 157). 

4. Τις διατάξεις του άρθρου 5 της υπ’ αριθμ. 16190/1335/ 
1997 κοινής υπουργικής απόφασης « Μέτρα και όροι για 
την προστασία των νερών από νιτρορύπανση γεωργικής 
προέλευσης» (Β' 519). 

5. Τις διατάξεις της υπ’ αριθμ. 19652/1906/1999 κοι¬ 
νής υπουργικής απόφασης «Προσδιορισμός των νερών 
που υφίστανται νιτρορύπανση γεωργικής προέλευσης 
- Κατάλογος ευπρόσβλητων ζωνών σύμφωνα με τις 


παραγράφους 1 και 2 αντίστοιχα του άρθρου 4 της υπ’ 
αριθμ. 16190/1335/1997 κοινής υπουργικής απόφασης» 
(Β' 1575) όπως αυτή συμπληρώθηκε με την υπ’ αριθμ. 
20419/2522/2001 κοινή υπουργική απόφαση (Β' 1212). 

6. Τις διατάξεις του άρθρου 5 της Οδηγίας 91/676/ΕΟΚ 
του Συμβουλίου της 12ης Δεκεμβρίου 1991 των Ευρω¬ 
παϊκών Κοινοτήτων (ΕΕ1_ -375/1/31.12.1991) 

7. Τις διατάξεις του άρθρου 90 του π.δ. 63/2005 «Κώ¬ 
δικας νομοθεσίας για την Κυβέρνηση και Κυβερνητικά 
Όργανα» (Α' 98). 

8. Τις διατάξεις του ν. 3199/2003 «Προστασία και δια¬ 
χείριση των υδάτων Εναρμόνιση με την Οδηγία 2000/60/ 
ΕΚ του Ευρωπαϊκού Κοινοβουλίου και του Συμβουλίου 
της 23ης Οκτωβρίου 2000» (Α' 280). 

9. Την υπ’ αριθμ. οικ. 46399/1352/1986 κοινή υπουργική 
απόφαση «Απαιτούμενη ποιότητα των επιφανειακών 
νερών που προορίζονται για: πόσιμα, κολύμβηση, διαβί¬ 
ωση ψαριών σε γλυκά νερά και καλλιέργεια και αλιεία 
οστρακοειδών, μέθοδοι μέτρησης, συχνότητα δειγμα¬ 
τοληψίας κ.λπ. (Β' 438). 

10. Την υπ’ αριθμ. Υ2/2600/2001 κοινή υπουργική από¬ 
φαση «Ποιότητα του νερού ανθρώπινης κατανάλωσης» 
σε συμμόρφωση με την Οδηγία 98/83/ΕΚ (Β'892). 

11. Τον Κανονισμό 1257/1999 του Συμβουλίου της 17ης 
Μαΐου 1999 των Ευρωπαϊκών Κοινοτήτων «Για τη στή¬ 
ριξη της αγροτικής ανάπτυξης και το Ευρωπαϊκό Γεωρ- 
γικό Ταμείο Προσανατολισμού & Εγγυήσεων (ΕΓΤΠΕ) 
κ.λ.π.» και τον Κανονισμό 1750/1999 της Επιτροπής Ευ¬ 
ρωπαϊκών Κοινοτήτων «για τη θέσπιση λεπτομερών 
κανόνων εφαρμογής του Κανονισμού (ΕΚ) 1257/1999» 
όπως ισχύει. 

12. Την τελική έκθεση του ερευνητικού προγράμμα¬ 
τος με τίτλο «Πρόγραμμα δράσης των ευαίσθητων στη 
νιτρορύπανση περιοχών Θεσσαλονίκης και Κιλκίς, σύμ¬ 
φωνα με την Οδηγία 91/676/ΕΟΚ» που εκπονήθηκε για 
λογαριασμό του Υπ. Αγροτικής Ανάπτυξης και Τροφίμων 
από το Εθνικό Ίδρυμα Αγροτικής Έρευνας (ΕΘ.Ι.ΑΓ.Ε.). 

13. Την τελική έκθεση του ερευνητικού προγράμμα¬ 
τος με τίτλο «Σχέδιο δράσης για τις ευαίσθητες στη 
νιτρορύπανση πεδινές περιοχές των νομών Πέλλας 
και Ημαθίας», που εκπονήθηκε για λογαριασμό του Υπ. 
Αγροτικής Ανάπτυξης και Τροφίμων από το Εθνικό'Ιδρυ- 
μα Αγροτικής Έρευνας (ΕΘ.Ι.ΑΓ.Ε.). 

14. Τα υπ’ αριθμ. 104010/3675/14.8.2002 και 279752/4314/ 
25.9.2002 έγγραφα της Γενικής Δ/νσης Γεωργικών 

Εφαρμογών & Έρευνας του Υπ. Αγροτικής Ανάπτυξης 
και Τροφίμων, προς την Περιφέρεια Κεντρικής Μακεδο¬ 
νίας και τις Νομαρχιακές Αυτοδιοικήσεις Θεσσαλονίκης 
και Κιλκίς για να γνωμοδοτήσουν επί του περιεχομένου 
του Προγράμματος Δράσης. 

15. Την υπ’ αριθμ. ΔΙΔΚ/Φ. 1/2/6139/2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

16. Την υπ’ αριθμ.30356/14.3.2006 (ΦΕΚ 311/τ.Β') κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγγύης» 
Αθανάσιο Γιαννόπουλο και Γεώργιο Κωνσταντόπουλο. 

17. Την υπ’ αριθμ. Υ132 κοινή απόφαση του Πρωθυ¬ 
πουργού και του Υπουργού Αγροτικής Ανάπτυξης & 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης & Τροφίμων Α. Κοντό» (Β' 1533). 

18. Την υπ’ αριθμ. Φ16/6631/428 κοινή υπουργική από¬ 
φαση. (Β' 428/2.6.1989). 

19. Την υπ’ αριθμ. 568/125347/20.1.2004 κοινή υπουρ¬ 
γική απόφαση «Κώδικες Ορθής Γεωργικής Πρακτικής» 
(Β' 142) 

20. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Κρατικού 
Προϋπολογισμού το ύψος της οποίας δεν μπορεί να 
καθορισθεί και θα καλυφθεί από τις Δημόσιες Επενδύ¬ 
σεις είτε αμιγώς από εθνικούς πόρους είτε μέσω των 
συγχρηματοδοτούμενων με την Ευρωπαϊκή Ένωση Προ¬ 
γραμμάτων στο πλαίσιο των πιστώσεων που διατίθενται 
για τις δράσεις και ενέργειες αυτές, από τα αντίστοιχα 
επιχειρησιακά προγράμματα, αποφασίζουμε: 

Αρθρο 1 

Σκοπός 

Με την παρούσα απόφαση αποσκοπείται η εφαρμο¬ 
γή του άρθρου 5 της υπ’ αριθμ. 16190/1335/1997 κοινής 
υπουργικής απόφασης, σε συμμόρφωση με το άρθρο 
5 της Οδηγίας 91/676/ΕΟΚ «για την προστασία των 
υδάτων από τη νιτρορύπανση γεωργικής προέλευσης» 
του Ευρωπαϊκού Συμβουλίου της 12ης Δεκεμβρίου 1991 
των Ευρωπαϊκών Κοινοτήτων (ΕΕΕ 375/1991) ώστε με 
την έγκριση του προβλεπόμενου στην παρούσα προ¬ 
γράμματος δράσης για την προστασία του κάμπου της 
Θεσσαλονίκης Πέλλας-Ημαθίας που έχει χαρακτηριστεί 
ως ευπρόσβλητη ζώνη σύμφωνα με το άρθρο 2 (παρ. 
β εδ. 5) της υπ. αριθμ 20419/2522 ΚΥΑ (Β’ 1212), να επι¬ 
τυγχάνεται η πρόληψη ή η μείωση της ρύπανσης των 
νερών που προκαλείται άμεσα ή έμμεσα από νιτρικά 
ιόντα γεωργικής προέλευσης. 

Άρθρο 2 

Αντικείμενα του Προγράμματος Δράσης. Εφαρμογή 

1. Το Πρόγραμμα Δράσης περιγράφει μέτρα, προσδιο¬ 
ρίζει στόχους και συγκεκριμένες δράσεις και διαμορφώ¬ 
νει πρακτικές για την προστασία των επιφανειακών και 
των υπόγειων υδάτων από τη νιτρορύπανση γεωργικής 
προέλευσης, σύμφωνα με τις ανάγκες και τις προτεραι¬ 
ότητες της ευπρόσβλητης ζώνης του κάμπου της Θεσ¬ 
σαλονίκης Πέλλας-Ημαθίας. Ειδικότερα το περιεχόμενο 
του Προγράμματος Δράσης αναφέρεταί: 


α) Στον περιορισμό της ποσότητας αζωτούχου λιπά¬ 
σματος που επιτρέπεται να διασπείρεται στο έδαφος, 
στα πλαίσια της ορθής γεωργικής πρακτικής με κατά 
προσέγγιση προσδιορισμό των μέγιστων επιτρεπτών 
ορίων αζωτούχου λίπανσης κατά κύρια καλλιέργεια, 
λαμβάνοντας υπόψη τα παρακάτω χαρακτηριστικά της 
ευπρόσβλητης ζώνης: 

• Εδαφοκλιματικές συνθήκες, εδαφική κλάση, κλίση 
εδάφους, μέθοδος άρδευσης 

• Χρήση εδάφους, συστήματα αμειψισποράς 

• Ανάγκες καλλιεργειών σε άζωτο, ανοργανοποίηση 
αζώτου, εισροές αζώτου από το περιβάλλον (π.χ περι¬ 
εκτικότητα του νερού άρδευσης σε άζωτο), υπολειμμα- 
τικό άζωτο, συντελεστής απωλειών του αζώτου από το 
βάθος του ριζοστρώματος. 

β) Στον προσδιορισμό του τρόπου και χρόνου εφαρμο¬ 
γής των απαραίτητων λιπαντικών μονάδων κατά καλλιέρ¬ 
γεια, λαμβάνοντας υπόψη την κυριαρχούσα εδαφική κλά¬ 
ση, τις υδρολογικές συνθήκες και τη μέθοδο άρδευσης. 

γ) Στην προσαρμογή καλλιεργητικών πρακτικών με 
στόχο τη μείωση της νιτρορύπανσης. 

δ) Στο χειρισμό γεωργοκτηνοτροφικών αποβλήτων για 
τη μείωση της ρύπανσης από αζωτούχες ενώσεις 
ε) Στις υποχρεώσεις των παραγωγών, 
στ) Στο μηχανισμό παρακολούθησης ελέγχου και κυ¬ 
ρώσεων 

ζ).Στο είδος του αζωτούχου λιπάσματος που θα εφαρ¬ 
μόζεται κατά την όποια επιτρεπόμενη βασική λίπανση 
2. Το Πρόγραμμα Δράσης όπως περιγράφεται αναλυ¬ 
τικά στο Παράρτημα του άρθρου 7 της παρούσας από¬ 
φασης εφαρμόζεται από τους παραγωγούς των οποίων 
οι εκμεταλλεύσεις βρίσκονται στην περιοχή του κάμπου 
Θεσσαλονίκης, Πέλλας, Ημαθίας όπως αυτή οριοθετείται 
σύμφωνα με τη μελέτη του τμήματος Υδρογεωλογίας 
του Πανεπιστημίου Πατρών και χαρακτηρίστηκε ως ευ¬ 
πρόσβλητη στη νιτρορύπανση γεωργικής προέλευσης 
ζώνη, σύμφωνα με την υπ. αρ. 20419/2522/2001 ΚΥΑ, περι¬ 
λαμβάνει της λεκάνες των ποταμών Αλιάκμονα, Λουδία, 
Αξιού, Γαλλικού, τις λίμνες Λαγκαδά και Βόλβη, καθώς 
και την περιοχή του Κιλκίς. 

Στην ευπρόσβλητη περιοχή περιλαμβάνονται όλοι 
οι Δήμοι και οι Κοινότητες των Νομών Κιλκίς, Πέλλας, 
Ημαθίας και Θεσσαλονίκης. 

Αρθρο 3 

Υποχρεώσεις παραγωγών 

Οι παραγωγοί των οποίων οι εκμεταλλεύσεις βρίσκο¬ 
νται εντός της ευπρόσβλητης ζώνης, οφείλουν : 

1. να τηρούν τα μέτρα περιορισμού της νιτρορρύπαν- 
σης, όπως αυτά περιγράφονται στο Κεφάλαιο Α του 
Παραρτήματος του άρθρου 7 της παρούσας, 

2. να τηρούν ημερολόγιο καταγραφής λίπανσης, όπως 
περιγράφεται στο Κεφάλαιο IV του Παραρτήματος του 
άρθρου 7, μαζί με τα αντίστοιχα παραστατικά αγοράς 
των λιπασμάτων. Το ημερολόγιο καταγραφής, καθώς 
και τα παραστατικά πρέπει να επιδεικνύονται σε οποι- 
οδήποτε εθνικό ή κοινοτικό έλεγχο και να φυλάσσονται 
από τον παραγωγό για δύο τουλάχιστον χρόνια μετά 
το χρόνο για τον οποίο αναφέρονται. Στις περιπτώσεις 
που ο γεωργός χρησιμοποιεί κοπριά και εφόσον δεν 
υπάρχει δυνατότητα έκδοσης τιμολογίων, προσκομίζει 
υπεύθυνη δήλωση, στην οποία αναγράφονται η ακριβής 
ποσότητα κοπριάς και η προέλευση αυτής, 

3. να διευκολύνουν τη διενέργεια ελέγχων και να συ¬ 
νεργάζονται με τα Εθνικά και Κοινοτικά Ελεγκτικά Όρ¬ 
γανα για όλα τα θέματα που αφορούν στην εφαρμογή 
της παρούσας. 

Αρθρο 4 

Παρακολούθηση του Προγράμματος Δράσης 

1. Η παρακολούθηση και ο έλεγχος εφαρμογής των 
όρων και περιορισμών του Προγράμματος Δράσης ανα¬ 
τίθεται στα Υπουργεία ΠΕΧΩΔΕ, Αγροτικής Ανάπτυξης 
και Τροφίμων και Υγείας και Κοινωνικής Αλληλεγγύης. 
Η ενδεχόμενη αναθεώρησή του γίνεται σύμφωνα με το 
άρθρο 2 (παρ. Γ2 εδαφ. 5) της υπ’ αριθμ. 19652/1906/99 
κοινής υπουργικής απόφασης. 

Τα ως άνω Υπουργεία λαμβάνουν στο πλαίσιο των 
αρμοδιοτήτων τους κάθε αναγκαίο και πρόσφορο μέτρο 
(οικονομικό ή διοικητικό) για την επίτευξη των στόχων 
του Προγράμματος Δράσης. 

2. Για την αποτελεσματική εφαρμογή των διατάξεων 
της παραγράφου 1 του παρόντος άρθρου, συστήνεται 
επιτροπή με την ονομασία «Επιτροπή Διαχείρισης της 
Νιτρορύπανσης στην περιοχή του κάμπου Θεσσαλο¬ 
νίκης - Πέλλας - Ημαθίας» η οποία αποτελείται από 
εκπροσώπους των παρακάτω Υπηρεσιών 

α) Περιφέρεια Κεντρικής Μακεδονίας 
β) Νομαρχιακή Αυτοδιοίκησης Θεσσαλονίκης 
γ) Νομαρχιακή Αυτοδιοίκησης Ημαθίας 
δ) Νομαρχιακής Αυτοδιοίκησης Κιλκίς 
ε) Νομαρχιακή Αυτοδιοίκησης Πέλλας 
Από την Περιφέρεια Κεντρικής Μακεδονίας μέλη 
ορίζονται τουλάχιστον ένας γεωπόνος από τη Δ/νση 
Γεωργικής Ανάπτυξης και ένας υπάλληλος ΠΕ κατά 
προτίμηση Γεωτεχνικός από τη Δ/νση Υδάτων. 

Από τη Νομαρχιακή Αυτοδιοίκηση μέλη ορίζονται 
τουλάχιστον ένας γεωπόνος από τη Δ/νση Αγροτικής 
Ανάπτυξης/Γεωργίας, ένας υπάλληλος ΠΕ από την Υπη¬ 
ρεσία Εγγείων Βελτιώσεων και ένας επόπτης από την 
Δ/νση Υγείας. 

Στην Επιτροπή μπορούν επίσης να συμμετέχουν: 
α) Εκπρόσωποι των Υπουργείων ΠΕ.Χ.Ω.Δ.Ε., Αγροτι¬ 
κής Ανάπτυξης & Τροφίμων και Υγείας & Κοινωνικής 
Αλληλεγγύης 

β) Εκπρόσωποι των παραγωγών και άλλων αρμόδιων 
φορέων 

γ)Ένας εκπρόσωπος Μη Κυβερνητικής Οργάνωσης ή 
Ιδρύματος που σύμφωνα με το καταστατικό της (του) 
έχει ως σκοπό την προστασία του περιβάλλοντος σε 
επίπεδο περιφέρειας. 

δ) Εμπειρογνώμονες Ανωτάτων Εκπαιδευτικών Ιδρυ¬ 
μάτων ή και επιστήμονες που λόγω των εξειδικευμένων 
γνώσεών τους μπορούν να συνεισφέρουν στο έργο της 
Επιτροπής. 

2.1 Τα μέλη της ανωτέρω Επιτροπής με τους αναπλη¬ 
ρωματικούς τους προτείνονται από τους φορείς που 
εκπροσωπούν, με έγγραφο που αποστέλλεται στην Δ/ 
νση Υδάτων της Περιφέρειας και ορίζονται με απόφαση 
του Γ ενικού Γ ραμματέα της Περιφέρειας. 

Με την ίδια απόφαση καθορίζεται ο τρόπος σύγκλη¬ 
σης των μελών και λήψης αποφάσεων, καθώς και κάθε 
αναγκαία λεπτομέρεια για την εκτέλεση του έργου της 
Επιτροπής. 

2.2. Η Επιτροπή συγκαλείται με μέριμνα της Δ/νσης 
Υδάτων της Περιφέρειας, τακτικά μία φορά το χρόνο και 


έκτακτα μετά από πρόσκληση του Προέδρου ή εφόσον 
το ζητήσει το 1/3 από τα μέλη της. 

2.3 Πρόεδρος της Επιτροπής ορίζεται ο εκπρόσωπος 
της Δ/νσης Υδάτων της Περιφέρειας. 

Η Επιτροπή έχει γνωμοδοτικές- εισηγητικές αρμοδιό¬ 
τητες ως προς και τον έλεγχο της τήρησης και της απο¬ 
τελεσματικής εφαρμογής του Προγράμματος Δράσης. 

Ειδικότερα το έργο της Επιτροπής είναι: 

α) Η αξιολόγηση της εφαρμογής του προγράμματος 
στο πλαίσιο εφαρμογής της υπ’ αριθμ. 16190/1335/1997 
και υπ’ αριθμ. 19652/1906/1997 κοινής υπουργικών απο¬ 
φάσεων. 

β) Η διατύπωση προτάσεων και εισηγήσεων στους 
Υπουργούς ΠΕΧΩΔΕ, Αγροτικής Ανάπτυξης & Τροφίμων 
και Υγείας και Κοινωνικής Αλληλεγγύης ή/και στον Γ ενι¬ 
κό Γ ραμματέα της Περιφέρειας, για τη λήψη πρόσθετων 
μέτρων (διοικητικών, οικονομικών) για την αποτελεσμα- 
τικότητα της εφαρμογής του Προγράμματος Δράσης 
και για την τροποποίηση ή την αναθεώρησή του. 

γ) Η γνωμοδότηση προς τους συναρμόδιους Υπουρ¬ 
γούς ή/και το Γενικό Γραμματέα της Περιφέρειας για 
κάθε θέμα που προκύπτει από την εφαρμογή του Προ¬ 
γράμματος Δράσης. 

3. Η Δ/νση Γεωργικής Ανάπτυξης της Περιφέρειας σε 
συνεργασία με τις οικείες Δ/νσεις Αγροτικής Ανάπτυξης/ 
Γ εωργίας των Ν.Α μεριμνά για την εκπαίδευση -ενημέ¬ 
ρωση του αγροτικού πληθυσμού της περιοχής σχετικά 
με την εφαρμογή του Προγράμματος Δράσης σε συνδυ¬ 
ασμό με τους Κώδικες Ορθής Γ εωργικής Πρακτικής που 
έχουν εγκριθεί με την υπ’ αριθμ. 568/125347/20-01-2004 
κοινή υπουργική απόφαση. 

4. Γ ια την ορθή εφαρμογή του Προγράμματος Δράσης 
απαιτείται η εγκατάσταση και λειτουργία σταθερού 
δικτύου παρακολούθησης της ποιότητας των επιφα¬ 
νειακών και υπόγειων υδάτων (συγκέντρωση νιτρικών, 
συγκέντρωση φωσφορικών κ. α.) στην περιοχή του κά¬ 
μπου Θεσσαλονίκης - Πέλλας - Ημαθίας καθώς και η 
ολοκλήρωση της σύνταξης ομαδοποιημένου χάρτη εδα¬ 
φικών κλάσεων στις περιοχές που δεν υπάρχει. 

Αρθρο 5 
Έλεγχοι 

I. Αρμόδιες Αρχές: 

Οι έλεγχοι της τήρησης των διατάξεων της παρούσας 
απόφασης διενεργούνται από υπαλλήλους της Δ/νσης 
Αγροτικής Ανάπτυξης/Γ εωργίας σε συνεργασία με την 
αρμόδια Υπηρεσία Εγγείων Βελτιώσεων της οικείας Νο¬ 
μαρχιακής Αυτοδιοίκησης. Οι έλεγχοι που διενεργούνται 
είναι διοικητικοί και επιτόπιοι. 

II. Φύση και διαδικασία ελέγχων: 

1) Οι έλεγχοι διεξάγονται κάθε χρόνο επί δείγματος 
τουλάχιστον 1% των παραγωγών των οποίων οι εκμε¬ 
ταλλεύσεις βρίσκονται μέσα στην ευπρόσβλητη ζώνη. 

Εάν από τα αποτελέσματα του ελέγχου διαπιστωθούν 
σημαντικές παρατυπίες τότε δύναται η Δ/νση Αγροτι¬ 
κής Ανάπτυξης/Γ εωργίας να αυξήσει το ποσοστό του 
δείγματος κατά τη διάρκεια του έτους. 

2) Η επιλογή του δείγματος των ελέγχων σε επίπε¬ 
δο Νομαρχιακής Αυτοδιοίκησης για την εφαρμογή της 
παρούσας διενεργείται με ανάλυση επικινδυνότητας. Η 
εξαγωγή του δείγματος γίνεται από την Δ/νση Πληρο¬ 
φορικής του Υπουργείου Αγροτικής Ανάπτυξης & Τρο- 

φίμων μετά από σχετικό αίτημα της Δ/νσης Αγροτικής 
Ανάπτυξης/Γ εωργίας. 

3) Για την επιλογή του δείγματος λαμβάνονται υπόψη 
κριτήρια όπως το μέγεθος της εκμετάλλευσης στην 
ευπρόσβλητη ζώνη, ο αριθμός των αγροτεμαχίων και 
ότι άλλο κρίνεται απαραίτητο. 

4) Η περίοδος πραγματοποίησης των ελέγχων καθο¬ 
ρίζεται από τη Δ/νση Αγροτικής Ανάπτυξης/Γεωργίας 
λαμβάνοντας υπόψη το είδος των κυριότερων καλλιερ¬ 
γειών που απαντώνται στο νομό καθώς και το χρονικό 
διάστημα κατά το οποίο είναι δυνατή η εξακρίβωση της 
τήρησης του μεγαλύτερου μέρους από τις υποχρεώσεις 
του παραγωγού, όπως αυτές αναφέρονται στο άρθρο 
3 της παρούσας. 

Η Δ/νση Αγροτικής Ανάπτυξης/Γεωργίας καθορίζει 
κάθε φορά και κατά περίπτωση τα μέτρα που είναι δυ¬ 
νατόν να ελεγχθούν, όπως αυτά ορίζονται στο Κεφάλαιο 
I του Παραρτήματος του άρθρου 7, λαμβάνοντας υπόψη 
τις καλλιεργητικές πρακτικές καθώς και τυχόν ειδικές 
συνθήκες για κάθε περιοχή. 

5) Με την ολοκλήρωση του ελέγχου συντάσσεται έκ¬ 
θεση ελέγχου, η οποία περιλαμβάνει: 

ί) την ημερομηνία πραγματοποίησης του ελέγχου 

μ) τα άτομα που ήταν παρόντα στον έλεγχο 

ϋί) το αντικείμενο του ελέγχου (αγροτεμάχια, κτηνο- 
τροφικές μονάδες) 

ίν) εάν η επίσκεψη έγινε κατόπιν ειδοποίησης του 
κατόχου της εκμετάλλευσης και την ημερομηνία της 
ειδοποίησης 

ν) τυχόν παραβάσεις που διαπιστώθηκαν κατά τον 
έλεγχο και 

νί) τυχόν παρατηρήσεις 

Η έκθεση ελέγχου αποστέλλεται στην Δ/νση Αγρο¬ 
τικής Ανάπτυξης/Γεωργίας της οικείας Ν.Α. και στον 
ενδιαφερόμενο εντός 10 εργασίμων ημερών από την 
ημερομηνία πραγματοποίησής του. 

6) Σε περίπτωση που ο ενδιαφερόμενος δεν συμφωνεί 
με τα αποτελέσματα του ελέγχου δύναται εντός 10 
εργασίμων ημερών από την ημερομηνία κοινοποίησης 
της έκθεσης ελέγχου να υποβάλλει στη Δ/νση Αγρο¬ 
τικής Ανάπτυξης/Γεωργίας ένσταση-προσφυγή κατά 
των αποτελεσμάτων του ελέγχου, αναφέροντας τους 
λόγους και προσκομίζοντας τα απαραίτητα στοιχεία 
για την τεκμηρίωσή τους. 

7) Οι ενστάσεις εξετάζονται από υπαλλήλους της Δ/ 
νση Γεωργικής Ανάπτυξης ή/και της Δ/νση Υδάτων της 
οικείας Περιφέρειας. Η ως άνω αρμόδια Δ/νση γνωμο- 
δοτεί επί της ενστάσεως προς τον Γ ενικό Γ ραμματέα 
της Περιφέρειας εντός 10 εργασίμων ημερών από την 
ημερομηνία υποβολής της ένστασης. 

8) Εντός δύο μηνών από το πέρας του ημερολογιακού 
έτους στον οποίο αναφέρεται ο έλεγχος η Δ/νση Αγρο¬ 
τικής Ανάπτυξης/Γεωργίας διαβιβάζει στα Υπουργεία 
ΠΕ.ΧΩ.Δ.Ε, Αγροτικής Ανάπτυξης και Τροφίμων (Δ/νση 
Χωροταξίας & Προστασίας Περιβάλλοντος), Υγείας 
και Κοινωνικής Αλληλεγγύης (Δ/νση Υγιεινής Περιβάλ¬ 
λοντος) καθώς και στα μέλη της «Επιτροπής για τη 
Διαχείριση της Νιτρορύπανσης στην περιοχή του κά¬ 
μπου Θεσσαλονίκης-Πέλλας-Ημαθίας» του άρθρου 4 
της παρούσας, έκθεση στην οποία περιλαμβάνονται 
κατά κύριο λόγο: 

• ο αριθμός των παραγωγών που ελέγχθηκαν και τα 
αποτελέσματα των ελέγχων 


• το ποσοστό αυτών στο σύνολο των παραγωγών 
που οι εκμεταλλεύσεις τους βρίσκονται στην ευπρό¬ 
σβλητη ζώνη 

• ο αριθμός των παραγωγών στους οποίους επιβλή¬ 
θηκαν κυρώσεις συνολικά αλλά και για κάθε μια από τις 
τέσσερις κατηγορίες παράβασης (εφαρμογή αζωτούχου 
λίπανσης, εφαρμογή άρδευσης, καλλιεργητικές τεχνικές 
και διαχείριση κτηνοτροφικών αποβλήτων). 

• η περίοδος διεξαγωγής των ελέγχων, οι κυριότερες 
καλλιέργειες που ελέγχθηκαν 

• Ο αριθμός των παραγωγών που υπέβαλαν ένσταση 
και η γνωμοδότηση επί της ένστασης 

Αρθρο 6 
Κυρώσεις 

Α.1. Σε περίπτωση που κατά τον έλεγχο της τήρησης 
του Προγράμματος Δράσης διαπιστωθούν παραβά¬ 
σεις στα μέτρα που προβλέπονται στο Κεφάλαιο I του 
Παραρτήματος του άρθρου 7, σε ένα ή περισσότερα 
αγροτεμάχια, επιβάλλονται κατά περίπτωση κυρώσεις 
με τα αντίστοιχα χρηματικά ποσά όπως εμφανίζονται 
στον παρακάτω πίνακα. Οι κυρώσεις επιβάλλονται με 
απόφαση του Νομάρχη μετά από εισήγηση της Δ/νσης 
Αγροτικής Ανάπτυξης/Γεωργίας της οικείας Νομαρχι¬ 
ακής Αυτοδιοίκησης. 


ΠΑΡΑΒΑΣΗ 

Χρηματικά 

ποσά 

Χρηματικά ποσά 
σε περίπτωση 
επανάληψης 

Εφαρμογή αζωτού¬ 
χου λίπανσης 

5 €/στρέμμα 

10 €/στρέμμα 

Εφαρμογή άρδευ¬ 
σης 

3,5 €/στρέμ- 
μα 

7 €/στρέμμα 

Καλλιεργητικές τε¬ 
χνικές 

3,5 €/στρέμ- 
μα 

7 €/στρέμμα 

Διαχείριση κτηνο¬ 
τροφικών αποβλή¬ 
των 

5 €/στρέμμα 

10 €/στρέμμα 


Γ ια οποιαδήποτε παράβαση ως ελάχιστο χρηματικό 
ποσό ορίζονται τα 50 € και σε περίπτωση επανάληψης 
της παράβασης τα 100 €. 

2. Οταν διαπιστώνονται περισσότερες από μία παρα¬ 
βάσεις για τον ίδιο τομέα εφαρμογής των αντικειμέ¬ 
νων του προγράμματος δράσης, οι παραβάσεις αυτές 
θεωρούνται ως μία για τον υπολογισμό των κυρώσεων 
σύμφωνα με την παράγραφο 1 του παρόντος άρθρου. 

3. Όταν διαπιστώνονται περισσότερες από μία παραβά¬ 
σεις σε διαφορετικούς τομείς εφαρμογής των αντικειμένων 
του προγράμματος δράσης, οι κυρώσεις της παράγραφου 
1 του παρόντος άρθρου εφαρμόζονται χωριστά για κάθε 
παράβαση και τα προκύπτοντα ποσά αθροίζονται. 

4. Σε περίπτωση μη τήρησης του ημερολογίου κατα¬ 
γραφής λίπανσης και των αντίστοιχων παραστατικών 
αγοράς των λιπασμάτων και της μη επίδειξής τους κατά 
τον έλεγχο επιβάλλεται κύρωση 200 €. 

5. Ο παραγωγός στον οποίο επιβλήθηκε κύρωση υπο- 
χρεούται να καταθέσει το ποσό που του αναλογεί στην 
αρμόδια Δ.Ο.Υ υπέρ Ελληνικού Δημοσίου. Σε περίπτωση 
που η κατάθεση δεν πραγματοποιηθεί τότε το ποσό της 
κύρωσης βεβαιώνεται στην αρμόδια Δ.Ο.Υ. 

Β. Οι κυρώσεις της προηγούμενης παραγράφου επι¬ 
βάλλονται ανεξάρτητα από τις ποινικές και αστικές κυ¬ 
ρώσεις που προβλέπονται στο Ν.1650/1986, όπως ισχύει 
καθώς σε άλλες διατάξεις της κείμενης νομοθεσίας. 

Αρθρο 7 
Παράρτημα 

Προσαρτάται και αποτελεί αναπόσπαστο μέρος της 
παρούσας απόφασης το Παράρτημα με το Πρόγραμμα 
Δράσης που ακολουθεί: 


ΠΑΡΑΡΤΗΜΑ 
ΠΡΟΓΡΑΜΜΑ ΔΡΑΣΗΣ 

ΚΕΦΑΛΑΙΟ Α'- ΜΕΤΡΑ ΠΕΡΙΟΡΙΣΜΟΥ ΤΗΣ ΝΙΤΡΟΡ- 
ΡΥΠΑΝΣΗΣ 

Για τη μείωση της περιεκτικότητας των νερών σε 
νιτρικά και τη διατήρησή τους σε επίπεδα χαμηλότερα 
των 50 ρρπι (ανώτερο επιτρεπτό όριο) λαμβάνονται τα 
ακόλουθα μέτρα: 

I. Εφαρμογή αζωτούχου λίπανσης 

1. Σε κάθε περίπτωση απαγορεύεται η συνολική ποσό¬ 
τητα αζωτούχου λίπανσης που εφαρμόζεται στο έδαφος 
να υπερβαίνει το μέγιστο αριθμό μονάδων αζώτου, όπως 
αναφέρεται στους Πίνακες Λιπαντικής Αγωγής του Κε¬ 
φαλαίου Γ της παρούσας. 

2. Για τις καλλιέργειες που δεν περιλαμβάνονται 
στους Πίνακες Λιπαντικής Αγωγής του Κεφαλαίου Γ 
της παρούσας, να τηρείται η προτεινόμενη λιπαντική 
αγωγή, από τα Πρακτικά Λίπανσης των Νομαρχιακών 
Αυτοδιοικήσεων. 

3. Σε περίπτωση εφαρμογής κοπριάς, η συνολική 
ετήσια ποσότητα αζώτου με το οποίο εφοδιάζεται το 
έδαφος των λιβαδιών δεν πρέπει να υπερβαίνει τα 17 
1<9/στρ. στα καλυμμένα με βλάστηση εδάφη και τα 15 
Ι<9/ στρ. στα ακάλυπτα. Τα όρια αυτά περιλαμβάνουν 
το σύνολο των οργανικών αποβλήτων, συμπεριλαμβα¬ 
νομένων και των αποβλήτων από τα ζώα που πιθανόν 
να βόσκουν στις εκτάσεις αυτές. Η ποσότητα αζώτου 
της κοπριάς (η οποία μπορεί να υπολογιστεί σύμφωνα 
με το Κεφάλαιο Ε της παρούσας) συμπεριλαμβάνεται 
στον υπολογισμό των συνολικών μονάδων αζώτου που 
εφαρμόζονται στο έδαφος, όπως αυτές αναφέρονται 
στις παραγράφους 1 και 2. 

4. Να μη γίνεται διασπορά λιπάσματος ή/και επεξερ¬ 
γασμένων ζωικών αποβλήτων σε τοποθεσίες, όπου ο 
κίνδυνος επιφανειακής απορροής είναι μεγάλος (επικλι¬ 
νείς εκτάσεις άνω του 6 % ή ακάλυπτες από βλάστηση 
επιφάνειες). Στην περίπτωση διασποράς λιπάσματος η 
εφαρμογή του λιπάσματος να γίνεται σε μικρές ποσό¬ 
τητες με ενσωμάτωση στο έδαφος. 

5. Να μη γίνεται διασπορά λιπάσματος την περίοδο 
κατά την οποία τα εδάφη είναι κορεσμένα σε νερό. 

6. Να μη γίνεται εφαρμογή επεξεργασμένων ζωικών 
αποβλήτων στο έδαφος, κατά την περίοδο των βροχο¬ 
πτώσεων και ειδικά όταν αυτό βρίσκεται σε κατάσταση 
υδατοκορεσμού. 

7. Να μη προστίθενται λιπαντικές μονάδες αζώτου 
κατά την περίοδο των βροχοπτώσεων (περίοδος Νο- 
εμβρίου-Ιανουαρίου). Εξαιρείται η βασική λίπανση της 
φθινοπωρινής σποράς και οι χειμερινές καλλιέργειες 
(λάχανο, κουνουπίδι, κ.α) με την προϋπόθεση της απο¬ 


φυγής χρήσης νιτρικών μορφών αζωτούχων λιπασμάτων 
κατά την βασική λίπανση. 

8. Να μη γίνεται λίπανση ή εφαρμογή επεξεργασμένων 
ζωικών αποβλήτων σε παγωμένες και καλυμμένες από 
χιόνια επιφάνειες. Σαν έντονα παγωμένο χαρακτηρίζεται 
το έδαφος όταν η επιφάνειά του είναι παγωμένη για 
περισσότερες από δώδεκα ώρες το 24ωρο. Η εφαρμο¬ 
γή επιτρέπεται κατά τις ημέρες που ο πρωινός πάγος 
λιώνει στη διάρκεια της ημέρας. 

9. Η επιφανειακή λίπανση να εφαρμόζεται σύμφωνα με 
τις απαιτήσεις της καλλιέργειας και τις επικρατούσες 
εδαφοκλιματικές συνθήκες. Ειδικότερα στις δενδρώδεις 
καλλιέργειες η εφαρμογή της λίπανσης να γίνεται σε 
τουλάχιστον δύο δόσεις και στις ετήσιες σε τουλάχιστον 
τρεις. Από τους παραπάνω περιορισμούς εξαιρούνται η 
κοπριά και το κομπόστ, τα οποία θα πρέπει να εφαρμό¬ 
ζονται μόνο υπό την προϋπόθεση ότι έχουν υποστεί την 
κατάλληλη επεξεργασία χώνευσης και σταθεροποίησης, 
καθώς και τα λιπάσματα τα οποία εφαρμόζονται σε μια 
δόση και αποδίδουν το άζωτο στο φυτό σταδιακά. 

10. Να μη γίνεται εφαρμογή λιπασμάτων εκτός των 
ορίων της καλλιεργούμενης έκτασης. 

11. Να μη γίνεται εφαρμογή λιπασμάτων σε απόσταση 
μικρότερη των 2 πι από υδάτινους όγκους, όχθες διω¬ 
ρύγων, καναλιών άρδευσης ή στράγγισης σε επίπεδες 
εκτάσεις. Γ ια εκτάσεις με κλίση μεγαλύτερη του 6% η 
απόσταση πρέπει να είναι μεγαλύτερη από 6 πι. 

12. Η θέση διάθεσης των επεξεργασμένων ζωικών απο¬ 
βλήτων θα πρέπει να απέχει τουλάχιστον 50 πι από 
επιφανειακά νερά, με την προϋπόθεση ότι έχουν ληφθεί 
μέτρα για την πρόληψη της επιφανειακής απορροής, 
καθώς και τη διαφυγή σε υπόγεια νερά. 

II. Άρδευση 

1. Η εφαρμογή του νερού άρδευσης πρέπει να γίνεται 
κατά τέτοιο τρόπο ώστε να υπάρχουν όσο το δυνατόν 
μικρότερες απώλειες από βαθειά διήθηση και επιφα¬ 
νειακή απορροή. 

2. Οι παραγωγοί που αρδεύουν καλλιέργειες σε λοφώ¬ 
δη εδάφη (κλίση άνω του 6%) υποχρεούνται να εφαρ¬ 
μόζουν τη μέθοδο της στάγδην άρδευσης. Εξαιρούνται 
όσοι αρδεύουν πολυετείς καλλιέργειες σε λοφώδη 
εδάφη διαμορφωμένα σε αναβαθμούς με τη μέθοδο 
αυλάκων περιμετρικά του κορμού του φυτού. 

3. Οι παραγωγοί που καλλιεργούν αραβόσιτο, βαμβά¬ 
κι, σακχαρότευτλα, πατάτα, μήλα, αχλάδια, και ροδάκινα, 
υποχρεούνται να εφαρμόζουν τον αριθμό αρδεύσεων και 
τη δόση άρδευσης, όπως καθορίζονται κατά καλλιέργεια, 
αρδευτική μέθοδο και εδαφική κλάση, στους Πίνακες του 
Κεφαλαίου Γ της παρούσας. Όσον αφορά το ρύζι οι παρα¬ 
γωγοί υποχρεούνται να εφαρμόζουν την αρδευτική αγωγή 
όπως αυτή καθορίζεται στους Πίνακες του Κεφαλαίου Γ. 

Για την καλλιέργεια αχλαδιών, μήλων, ροδάκινων σε 
λοφώδη εδάφη (κλίση άνω του 6%), με τη μέθοδο αυλά¬ 
κων περιμετρικά του κορμού του φυτού, δίνεται ενδει¬ 
κτικά η συνολική τιμή των 700 πι3 νερού ανά στρέμμα 
και αρδευτική περίοδο, κατανεμημένα σε 9-12 αρδεύσεις 
κατά τη διάρκεια της αρδευτικής περιόδου. 

4. Κατά την επιφανειακή άρδευση ή την άρδευση με 
μεθόδους καταιονισμού υψηλών παροχών και πιέσεων 
(πχ «κανόνι») συνίσταται η κατανάλωση του νερού να 
βρίσκεται εντός των ορίων που καθορίζονται στην υπ’ 
αριθμ. Φ16/6631/428 κοινή υπουργική απόφαση (ΦΕΚ 
428/2.6.1989) και παρουσιάζεται στο Κεφάλαιο Γ'. 

III. Καλλιεργητικές τεχνικές 

1. Για την καλλιέργεια των επικλινών εκτάσεων (κλίση 
άνω του 6%) η άροση και όλες οι άλλες καλλιεργητικές 
Φροντίδες να γίνονται κατά τις ισοϋψείς ή διαγώνια. 
Εναλλακτικά να δημιουργοάνται σταθερές ακαλλιέρ¬ 
γητες λωρίδες ως ζώνες ανάσχεσης, σε αποστάσεις 
ανάλογες με την κλίση και τις εδαφικές ιδιότητες. 

2. Σε λοφώδη αβαθή εδάφη με υψηλό κίνδυνο διάβρω¬ 
σης να υπάρχει καθ’ όλη τη διάρκεια του έτους πλούσια 
φυτική κάλυψη. 

3. Κοντά σε υδάτινους όγκους και τάφρους, να δημι- 
ουργούνται σταθερές ακαλλιέργητες λωρίδες οι οποί¬ 
ες να καλύπτονται από αυτοφυή βλάστηση, με πλάτος 
τουλάχιστον Ιπι. 

4. Να υπάρχει φυτική κάλυψη, έστω και με μη καλλι¬ 
εργούμενα είδη, στα αγροτεμάχια με κλίση άνω του 
6% κατά την περίοδο των βροχοπτώσεων και μέχρι 
την προετοιμασία του εδάφους για την επόμενη σπορά. 
Όπου αυτό είναι δυνατό, να εφαρμόζεται η καλλιέργεια 
φθινοπωρινών ψυχανθών. 

5. Σε ότι αφορά τη διαχείριση των υπολειμμάτων των 
καλλιεργειών, ανάλογα με τις τοπικές συνθήκες, να ακο¬ 
λουθείται μια από τις παρακάτω πρακτικές: 

α) ενσωμάτωση στο έδαφος 

β) βόσκηση της καλαμιάς 

γ) κοπή και κάλυψη του εδάφους με τα υπολείμματα και 
ενσωμάτωσή τους στο έδαφος την επόμενη άνοιξη. 

Σε εξαιρετικές περιπτώσεις και μόνο για περιοχές 
εκτός του δικτύου «ΦΥΣΗ 2000» δύναται να γίνει καύση 
καλαμιάς μετά από άδεια της οικείας Δ/νσης Αγροτικής 
Ανάπτυξης και της Πυροσβεστικής Υπηρεσίας. 

IV. Διαχείριση κτηνοτροφικών αποβλήτων 

Α. Στερεά απόβλητα (κοπριές, κοπροστρωμνή και στε¬ 
ρεά μηχανικού διαχωρισμού) 

1. Σε περίπτωση που αναμένεται στράγγιση υγρών 
από τα στερεά απόβλητα, αυτά πρέπει να συγκεντρώ¬ 
νονται σε πλατφόρμα από σκυρόδεμα (κοπροσωρός), 
εφοδιασμένη με προστατευτικό τοιχείο κατά τις δύο ή 
τρεις πλευρές ύψους μέχρι 2 ηη και με κλίση δαπέδου 
5-6% προς κανάλι συλλογής υγρών. 

2. Σε περίπτωση που η κοπριά στρωμνής στερείται 
υγρών στράγγισης, μπορεί να αποθηκευτεί και επί του 
εδάφους, εφόσον εξασφαλιστεί η μη είσοδος των νερών 
της βροχής με κάλυψη του κοπροσωρού ή η απομάκρυνση 
των απορρεόντων υγρών από βροχοπτώσεις με την κατα¬ 
σκευή ενός μικρού καναλιού περιμετρικά του σωρού. 

3. Εάν τα στερεά δεν έχουν υποστεί ζύμωση, πρέπει 
να παραμείνουν στον κοπροσωρό για επαρκές χρονικό 
διάστημα 90-180 ημερών, συμπεριλαμβανομένης και της 
παραμονής τους στο στάβλο, μέχρι να γίνει η ζύμωση. 

Β. Υγρά απόβλητα (κυρίως απόβλητα χοιροστασίων, 
βουστασίων ημίρρευστης μορφής) 

Κατά το χειρισμό των υγρών αποβλήτων θα πρέπει να 
εξασφαλίζεται ο περιορισμός της απώλειας των θρεπτι¬ 
κών στοιχείων καθώς και η μείωση της οργανικής ουσί¬ 
ας στα προβλεπόμενα τουλάχιστον για εδαφική διάθεση 
όρια σύμφωνα με την εκάστοτε κείμενη νομοθεσία. 

Κατά την επεξεργασία υγρών αποβλήτων: 

1. Η δεξαμενή εξισορρόπησης των αποβλήτων πρέπει 
να είναι στεγανή (κατασκευή από σκυρόδεμα) και να έχει 
ελάχιστη χωρητικότητα εκείνη του μεγαλύτερου καναλιού 
της μονάδας, εφόσον το κανάλι εκκενώνεται ολόκληρο. 


2. Από τη δεξαμενή εξισορρόπησης τα υγρά οδηγού¬ 
νται σε διαχωριστή στερεών-υγρών. 

• Τα παραγόμενα στερεά οδηγούνται σε κοπροσωρό 
χωρητικότητας τόσης, ώστε να εξασφαλίζεται ο χρόνος 
παραμονής τους για 90-180 ημέρες. Το δάπεδο του 
σωρού πρέπει να είναι από σκυρόδεμα με κλίση προς 
το κανάλι συλλογής των υγρών, τα οποία στη συνέχεια 
οδηγούνται πίσω στη δεξαμενή εξισορρόπησης. 

• Τα παραγόμενα υγρά οδηγούνται σε δεξαμενή καθί¬ 
ζησης, η οποία πρέπει να είναι στεγανή (κατασκευή από 
σκυρόδεμα) και χωρητικότητας ίσης με την ποσότητα 
παραγόμενων αποβλήτων 5-7 ημερών. 

3. Από τη δεξαμενή καθίζησης τα υγρά μεταφέρονται 
σε δεξαμενή χώνευσης. Η δεξαμενή αυτή συνίσταται 
να είναι αναερόβιας ζύμωσης, η οποία πρέπει να έχει 
χωρητικότητα τέτοια, ώστε να μπορεί να συγκεντρώνει 
απόβλητα 100 ημερών. Μπορεί να είναι χωμάτινη και τα 
τοιχώματά της να έχουν συμπιεστεί ή να έχουν επιστρω¬ 
θεί με άργιλο για να επιτευχθεί σχετική στεγανότητα. 

4. Από τη δεξαμενή χώνευσης τα υγρά μεταφέρονται 
στη δεξαμενή αποθήκευσης, χωρητικότητας τέτοιας, 
ώστε τα απόβλητα να διατηρούνται εκεί τουλάχιστον 
όσο διάστημα απαγορεύεται η διάθεσή τους στο έδα¬ 
φος. Η δεξαμενή αυτή μπορεί να είναι χωμάτινη, εφόσον 
το έδαφος δεν είναι πορώδες και δεν έχει ρωγμές. 

ΚΕΦΑΛΑΙΟ Β' 

ΠΕΡΙΓΡΑΦΗ ΤΗΣ ΥΦΙΣΤΑΜΕΝΗΣ ΚΑΤΑΣΤΑΣΗΣ 

1. Μορφολογία 

Το ανάγλυφο στις χαμηλές και παλιές πεδινές εκτά¬ 
σεις του Ν. Θεσσαλονίκης είναι σχεδόν επίπεδο με κλί¬ 
σεις 0-2% ενώ στις χαμηλές λοφώδεις περιοχές είναι 
γενικά κυματοειδές με κλίσεις 2-12%, ενώ ο νομός Κιλκίς 
είναι κυρίως λοφώδης με υψόμετρο που κυμαίνεται από 
50 - 600 μέτρα 

Ο νομός Πέλλας καλύπτεται από πεδινές εκτάσεις 
κατά το 46%, ορεινές περιοχές κατά το 39 % και το 
υπόλοιπο 15% καλύπτεται από ημιορεινές εκτάσεις ενώ 
ο νομός Ημαθίας από πεδινές εκτάσεις κατά το 46%, 
ορεινές περιοχές κατά το 49 % και 5% από ημιορεινές 
εκτάσεις. 

2. Εδαφικές Συνθήκες και Στράγγιση 

α) Εδάφη Ν. Θεσσαλονίκης 

Στην περιοχή της Θεσσαλονίκης περιλαμβάνονται 
εδάφη με καλή έως μέτρια καλή στράγγιση λόγω της 
ελαφριάς μηχανικής σύστασης του πεδινού τμήματος, 
ενώ λόγω του λοφώδους ανάγλυφου της περιοχής, πα- 
ρατηρείται επιφανειακή απορροή. Η υπόγεια στάθμη 
του νερού βρίσκεται σε μεγάλο βάθος. 

Η μηχανική σύσταση των εδαφών της πεδιάδας Θεσ¬ 
σαλονίκης ποικίλει από ελαφριά πηλώδη ως αργιλοπη- 
λώδη (νότιο και βορειοανατολικό τμήμα Χαλάστρας). Οι 
κύριοι εδαφικοί τύποι (0-30οπη) είναι 3ϊΙ_, 3ϊΘΙ_, Θ1_ 

Η περιοχή των λιμνών Μαυρούδας και Λάντζας δεν έχει 
καλή στράγγιση εξαιτίας της βαριάς μηχανικής σύστασης. 

Η αντίδραση (ρΗ) των εδαφών χαρακτηρίζεται από 
αλκαλική ως πολύ αλκαλική, λόγω του προσροφημένου 
νατρίου στο εδαφοσύμπλοκό τους. Από τα ορυκτά της 
αργίλου δεσπόζει ο ιλλίτης. 

Ιδιαίτερη σημασία για τα εδάφη της περιοχής είναι η πα- 
θογένεια τους σε αρκετές εκτάσεις και ιδιαίτερα στο νότιο 
τμήμα της. Συγκεκριμένα, λόγω του χαμηλού υψομέτρου 
της και της γειτνίασης της με τη θάλασσα, το ισχυρώς 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6781 


αλατούχο υπεδάφιο νερό αποτελεί την κύρια πηγή προ¬ 
έλευσης των αλάτων των εδαφών της περιοχής. 

Επίσης παθογενή εδάφη απαντώνται, κατά κηλίδες 
(πρωτογενής ή δευτερογενής παθογένεια) λόγω ανα¬ 
διανομής αλάτων με την κατάκλυση των ορυζώνων. Με 
την κατασκευή και λειτουργία στραγγιστικών δικτύων 
η παθογένεια των εδαφών βελτιώθηκε σημαντικά 
β) Εδάφη Ν. Κιλκίς 

Τα εδάφη της πεδιάδας του Νομού Κιλκίς και ιδιαί¬ 
τερα εκείνα που βρίσκονται στα Ανατολικά του Αξιού 
ποταμού, είναι παλαιό εδάφη και εξελιγμένα σχεδόν στο 
σύνολό τους και ταξινομήθηκαν στα ΑΙίίεοΙε. 

Τα εδάφη αυτά σχηματίστηκαν επί των αποθέσεων 
του Αξιού και των παραποτάμων του, καθώς και των 
αποθέσεων από τους ορεινούς όγκους που περιβάλλουν 
την πεδιάδα του Ν. Κιλκίς από τα Βόρεια, Δυτικά και 
Ανατολικά. Κατά την περίοδο των πλημμυρών των ποτα¬ 
μών, τα μεταφερόμενα υλικά αποσάθρωσης αποτίθενται 
στα διάφορα πεδία και στις κατώτερες αναβαθμίδες και 
αποτελούν τα μητρικά υλικά των γεωργικών εδαφών 
της πεδιάδας του Ν. Κιλκίς, 
γ) Εδάφη Ν. Ημαθίας 

Στην πεδινή περιοχή του Ν. Ημαθίας, τα εδάφη ανή¬ 
κουν στις τάξεις των ΕηΐίεοΙε ή των ΙηοορΙίεοΙε όπου οι 
επιφανειακοί ορίζοντες είναι επαρκώς εφοδιασμένοι 


αλλουβιακά εδάφη τα οποία βρίσκονται σε πεδία πλημ¬ 
μυρών ή ταράτσες. Η στράγγισή τους ποικίλει. 

Από πλευράς μηχανικής σύστασης τα καλώς στραγ- 
γιζόμενα ΕηΐίεοΙε, έχουν χονδρόκοκκη υφή πηλοαμμώ- 
δη έως αμμοπηλώδη (31, 15) ενώ στην ίδια κατηγορία 
βρέθηκαν εδάφη περισσότερο λεπτόκοκκα (πηλώδη, 
αργιλλοπηλώδη) μετρίως αποστραγγιζόμενα. 

Στα ΙηοορΙίεοΙε υπάρχουν εδάφη μετρίως λεπτόκοκκα 
έως λεπτόκοκκα (αργιλώδη) με μετακίνηση ανθρακικού 
ασβεστίου από τον επιφανειακό στους υποεπιφανεια- 
κούς ορίζοντες. Σε ορισμένα από αυτά έχει σχηματισθεί 
καλστικός ορίζοντας. 

Στις πεδινές περιοχές κυριαρχούν οι κλάσεις II και III 
με μέση ή λεπτόκοκκη κοκκομετρική σύσταση. 

δ) Εδάφη Ν. Πέλλας 

Στην περιοχή του Ν. Πέλλας, η πλειοψηφία των εδα¬ 
φών ανήκει κατά το μεγαλύτερο ποσοστό στην τάξη 
των ΕηΙίεοΙε, ενώ σε μικρότερο ποσοστό στην τάξη των 
ΙηοορΙίεοΙε. 

3. Καλλιέργειες 

Στους Νομούς Θεσσαλονίκης και Κιλκίς επικρατούν οι καλ¬ 
λιέργειες βαμβακιού και σιταριού, ενώ στους Νομούς Πέλλας 
και Ημαθίας επικρατούν οι καλλιέργειες βαμβακιού, αραβο¬ 
σίτου, σιταριού και οι δενδρώδεις καλλιέργειες (πυρηνόκαρ- 
πα και μηλοειδή). Στον πίνακα που ακολουθεί φαίνονται οι 


με ανθρακικό ασβέστιο. Γ ενικά, 


ΕΙΔΟΣ ΚΑΛΛΙΕΡΓΕΙΑΣ 
Σκληρό σιτάρι 


Αραβόσιτος _ 

Λοιπά σιτηρά _ 

Ρύζι _ 

Βαμβάκι _ 

Καπνός _ 

Κτηνοτροφικά ψυχανθή _ 

Τ εύτλα _ 

Ελιές _ 

Αμπέλια _ 

Βιομηχανική τομάτα _ 

Επιτραπέζια τομάτα _ 

Καλλιέργειες κηπευτικών 

σε θερμοκήπια _ 

Λοιπά λαχανικά _ 

Ροδάκινα συμπύρηνα _ 

Ροδάκινα επιτραπέζια _ 

Κεράσια _ 

Μήλα 

Νέκταρ ίνια _ 

Σπαράγγι _ 

Αχλάδια _ 

Βερύκοκα _ 

Ακτινίδια 


θεωρούνται πρόσφατα 


Ν. ΘΕΣΣΑΛΟΝΙΚΗΣ _ 

Έκταση (στρ) _ 

645.192 


112.747 _ 

92.633 _ 

132.396 _ 

160.782 _ 

_ 21.988 _ 

117.801 _ 

_8467_ 

_ 33.710 _ 

13.924 


κυριότερες καλλιέργειες στους τέσσερις νομούς. 


52.925 


Ν. ΚΙΛΚΙΣ 
Έκταση (στρ) 
821.199 


56.624 


86.246 

19.258 

37.277 


Ν. ΠΕΛΛΑΣ 
Έκταση (στρ) 
113.014 


134.372 

13.888 


167.226 

33.095 

51.659 


11.460 

120.000 

54.000 

52.740 

24.300 

21.500 


Ν. ΗΜΑΘΙΑΣ 
Έκταση (στρ) 
57.206 


63.557 


19.726 

143.937 

13.756 

19.033 

35.449 


12.000 


20.085 

100.000 

77.000 

7.300 

22.000 

34.000 


ΣΥΝΟΛΟ 


1.413.480 


1.069.969 


875.468 


661.176 


*Πηγή: Στοιχεία Υπουργείου Αγροτικής Ανάπτυξης και Τροφίμων 

4. Κτηνοτροφία 

Ο αριθμός εκτρεφόμενων ζώων κατά είδος ζώου και 
νομό παρουσιάζεται στον παρακάτω πίνακα (απογραφή 
Ζωϊκού Κεφαλαίου, Διεύθυνσης Αγροτικής Πολιτικής & 
Τεκμηρίωσης, Υπουργείου Αγροτικής Ανάπτυξης & Τρο¬ 
φίμων,-καταμετρήσεις Διευθύνσεων Γεωργίας, 2003) 


Νομός 

Είδος ζώου 


Βοοειδή 

Πρόβατα 

Αίγες 

Χοίροι 

Πτηνά 

Θεσσα¬ 

λονίκης 

67702 

193690 

165300 

22100 

2346030 

Κιλκίς 

36500 

131200 

64400 

20770 

303348 

Πέλλας 

20088 

111860 

64252 

3371 

205004 

Ημαθίας 

25900 

54000 

33000 

15600 

476000 


5. Άρδευση 

Υφιστάμενη κατάσταση 

Η εφαρμογή των αρδεύσεων από τους αγρότες γίνε¬ 
ται εμπειρικά χωρίς να λαμβάνεται υπ’ όψη ο ρυθμός 
διήθησης του νερού στο έδαφος και η επαναπλήρωση 
του ελλείμματος της εδαφικής υγρασίας. Η τακτική 
αυτή, έχει σαν αποτέλεσμα την απώλεια ποσοτήτων 
νερού, λόγω επιφανειακής απορροής ή λόγω βαθιάς 
διήθησης με αποτέλεσμα να ευνοείται η νιτρορύπανση 
των επιφανειακών αποδεκτών και των υπόγειων υδρο¬ 
φόρων στρωμάτων. 

Περιοχή Θεσσαλονίκης- Κιλκίς: 

Η πεδιάδα Θεσσαλονίκης έχει αναπτύξει έντονο υδρο- 
γραφικό δίκτυο στις υδρολογικές λεκάνες των ποταμών, 
με αρκετά μεγάλες κλίσεις στις ορεινές περιοχές και 
πολύ ομαλές στις πεδινές. Η άρδευση των καλλιεργειών 
πραγματοποιείται μέσω αρδευτικών δικτύων που τρο¬ 
φοδοτούνται από τους ποταμούς Αξιό Αλιάκμονα και 
Λουδία. Η συνολικά αρδευόμενη έκταση ανέρχεται σε 
665.709 στρ. Το μεγαλύτερο τμήμα της πεδιάδας (66%) 
εξυπηρετείται από επιφανειακά δίκτυα και η άρδευση 
γίνεται με βαρύτητα (αυλάκια, κατάκλυση, λωρίδες), ενώ 
το 27% εξυπηρετείται με σωληνωτά υπό πίεση δίκτυα 
και η άρδευση γίνεται με καταιονισμό ή σταγόνες. Το 
υπόλοιπο τμήμα της πεδιάδας (7%) αρδεύεται με πρό¬ 
χειρα χωμάτινα δίκτυα. 

Η άρδευση των καλλιεργειών στην περιοχή των λιμνών 
Μαυρούδας- Λάντζας, Σταυρού-Ασπροβάλτας γίνεται 
κυρίως από ιδιωτικές γεωτρήσεις μικρού βάθους, Η υπε- 
ράντληση των υπόγειων υδροφορέων σε συνδυασμό 
με την υπερβολική αζωτούχο λίπανση έχει προκαλέσει 
υψηλή συγκέντρωση νιτρικών στα νερά. 

Νομό Πέλλας: 

Η άρδευση των καλλιεργειών στα πεδινά τμήματα του 
νομού γίνεται από έξι συλλογικά αρδευτικά δίκτυα που 


τροφοδοτούνται από επιφανειακά (89%) και υπόγεια 
νερά (11%). Τα δίκτυα αυτά διοικούνται και λειτουργούν 
από αντίστοιχους Οργανισμούς Εγγείων Βελτιώσεων, 
το σύνολο δε των αρδευομένων εκτάσεων ανέρχεται 
σε 208.471 στρ. 

Σε ότι αφορά τις μεθόδους άρδευσης κυριαρχούν η 
άρδευση με καταιονισμό (113.815 στρ.) και η άρδευση 
με βαρύτητα μέσω επιφανειακών δικτύων (71.578 στρ). 
Η μέθοδος της άρδευσης με σταγόνες εφαρμόζεται σε 
23.076 στρ. 

Νομός. Ημαθίας: 

Στο Νομό Ημαθίας αρδεύονται 383.067 στρ. Η άρ¬ 
δευση των καλλιεργειών στα πεδινά τμήματα του νο¬ 
μού γίνεται από 19 συλλογικά αρδευτικά δίκτυα που 
τροφοδοτούνται από επιφανειακά (82%) και υπόγεια 
νερά (18%). Τα δίκτυα αυτά διοικούνται και λειτουργούν 
από αντίστοιχους Οργανισμούς Εγγείων Βελτιώσεων. 
Η άρδευση στην περιοχή γίνεται με βαρύτητα μέσω 
επιφανειακών δικτύων κατά 72% και με καταιονισμό 
κατά 24%. Η άρδευση με σταγόνες εφαρμόζεται σε 
μικρή έκταση (4%). 

6. Υδρογεωλογία 

Καθορισμός ζωνών ευαισθησίας 

Για τον καθορισμό των ζωνών ευαισθησίας των υπό¬ 
γειων υδροφορέων, λαμβάνονται υπόψη τα λιθολογικά 
χαρακτηριστικά των υδροφόρων οριζόντων, η δομή 
τους, οι συντελεστές κατείσδυσης και το καθεστώς 
υδροδυναμικής τους εξέλιξης, όπως περιγράφηκαν στις 
προηγούμενες ενότητες. Στη συνέχεια παρατίθενται με 
φθίνουσα σειρά ευαισθησίας οι διακριθείσες κατηγορίες 
σχηματισμών: 

• Καρστικά συστήματα και κυρίως οι επιφανειακές 
τους εμφανίσεις, κροκαλοπαγή. 

• Ζώνες ανάπτυξης κώνων κορημάτων ποταμών και 
χειμάρρων - Πλειστοκαινικές αναβαθμίδες ποταμών. 

• Ζώνες σχηματισμού παροδικών ελών-ανάπτυξης 
υγροβιότοπων 

• Ηφαιστειοιζηματογενής ακολουθία. 

• Κράσπεδα προσχωματικών λεκανών. 

• Διαβρωμένα - διαρρηγμένα μέλη πρωτογενώς αδι- 
απέρατων σχηματισμών (γνεύσιοι, σχιστόλιθοι, αμφιβο- 
λίτες, γρανίτες, μάργες, οφιόλιθοι) 

• Παραποτάμιες και παραλίμνιες ζώνες. 

• Εσωτερικές ζώνες λεκανών, (θεωρώντας εκμεταλ- 
λεύσιμους μόνο τους βαθείς υπό πίεση ορίζοντες). 

• Υγιή μέλη (μη διαρρηγμένα- μη διαβρωμένα) αδιαπέ- 
ρατων σχηματισμών (γνεύσιοι, σχιστόλιθοι, αμφιβολίτες, 
γρανίτες, μάργες, οφιόλιθοι). 

Από τις παραπάνω κατηγορίες σχηματισμών, διακρί- 
νονται 3 ζώνες ευαισθησίας: υψηλή, μέση και χαμηλή, με 
βάση την ευκολία εισαγωγής και διακίνησης των ρύπων 
εντός αυτών, όπως φαίνεται στον ακόλουθο Πίνακα. 

Ευαισθησία γεωλογικών σχηματισμών. 


Χαρακτηρισμός 

Ζώνη 

Υποκατηγορία 

Κωδικός 

Σχηματισμός 

Υψηλή ευαισθησία 

1 

α 

Ια 

Καρστικά συστήματα και κυρίως οι επιφανειακές τους 
εμφανίσεις, κροκαλοπαγή 



β 

Ιβ 

Ζώνες ανάπτυξης κώνων κορημάτων ποταμών και χει- 
μάρρων - Πλειστοκαινικές αναβαθμίδες ποταμών 



Υ 

ΐγ 

Ζώνες σχηματισμού παροδικών ελών-ανάπτυξης υγρο¬ 
βιότοπων 

Μέση ευαισθησία 

II 

α 

Ια 

Ηφαιστειοιζηματογενής ακολουθία 



β 

ΙΙβ 

Κράσπεδα προσχωματικών λεκανών 



Υ 

ΙΙγ 

Διαβρωμένα-διαρηγμένα μέλη πρωτογενώς αδιαπέρα- 
των σχηματισμών (γνεύσιοι, σχιστόλιθοι, αμφιβολίτες, 
γρανίτες, μάργες, οφιόλιθοι) 



δ 

ΙΙδ 

Παραποτάμιες και παραλίμνιες ζώνες 

Χαμηλή ευαισθησία 

III 

α 

ΙΙΙα 

Εσωτερικές ζώνες λεκανών, (θεωρώντας εκμεταλλεύ- 
σιμους μόνο τους βαθείς υπό πίεση ορίζοντες) 



β 

ΙΙΙβ 

Υγιή μέλη (μη διαρρηγμένα- μη διαβρωμένα) αδιαπέρα- 
των σχηματισμών (γνεύσιοι, σχιστόλιθοι, αμφιβολίτες, 
γρανίτες, μάργες, οφιόλιθοι) 


7. Κλίμα 

Το κλίμα στην ευρύτερη περιοχή χαρακτηρίζεται γε¬ 
νικότερα ως Μεσογειακό με ήπιους χειμώνες και ξηρά 
θερμά καλοκαίρια. 

Οι ετήσιες ισόβροχες καμπύλες της πεδιάδας Θεσσα¬ 
λονίκης παρουσιάζουν μείωση του ύψους βροχής από 
τους γύρω ορεινούς όγκους προς το πεδινό κέντρο και 
τη θάλασσα. Το χαμηλότερο ύψος των βροχοπτώσεων 
παρατηρείται στην κοιλάδα του Αξιού, στην οποία βρί¬ 
σκονται και τα αρδευτικά δίκτυα. 


Σύμφωνα με το ομβροθερμικό διάγραμμα των περι¬ 
οχών Θεσσαλονίκης και Λαγκαδά έλλειμμα υγρασίας 
παρουσιάζεται κατά την περίοδο Ιουνίου ως τα μέσα 
Οκτωβρίου, ενώ για το Ν. Κιλκίς το έλλειμμα διαρκεί 
από τα μέσα Ιουλίου έως τα μέσα Σεπτεμβρίου. Στην 
περιοχή του Ν. Πέλλας και του Ν. Ημαθίας η βροχομε- 
τρική καμπύλη εμφανίζει έλλειμμα υγρασίας από τα 
μέσα Μαΐου ως τα μέσα Σεπτεμβρίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Ε' 

Παράδειγμα υπολογισμού περιεκτικότητας αζώτου σε απόβλητα 

Στον πίνακα αναφέρεται παράδειγμα υπολογισμού της περιεχόμενης ποσότητας αζώτου σε απόβλητα χοι- 
ροτροφικής μονάδας καθώς και της διάθεσης των αποβλήτων σε καλλιέργεια καλαμποκιού με συγκεκριμένα 
στοιχεία εδάφους (διηθητικότητα κ,τ.λ.) 


Ετήσια ποσότητα αποβλήτων 36 πι 3 / ημέρα χ 365 ημέρες 

13.140 πι 3 

Περιεκτικότητα επεξεργασμένων αποβλήτων σε Ν 

626 πιρτ/Ι 

Απώλειες κατά τη διάθεση στο έδαφος 

30% 

Διατιθέμενο Ν στο έδαφος 626 χ 70 % 

438 πις)ΐ·/Ι 

Ανάγκες καλαμποκιού σε Ν 

35 Κρτ/στρ. 

Απαιτούμενα πι 3 αποβλήτων για κάλυψη αναγκών ενός στρέμματος καλαμποκιού (35 Κρτ/στρ.) 

/ (0.438 Κρτ Ν / πι 3 ) 

80 πι3 

Διηθητικότητα εδάφους και επομένως πιαχ παροχή εφαρμογής για αποφυγή επιφανειακής 
απορροής 

15 πιπι/ά 

Μέγιστο βάθος ριζοστρώματος 

70-75 οπι 

Υδατοϊκανότητα εδάφους 

35% 

Σημείο μάρανσης (50 % της υδατοϊκανότητας) 35 % - 50 % Μ.Ο. 

17.5 % 

Χρόνος επανόδου στο σημείο μάρανσης 10-15 ημ. Μ.Ο. 

12 ημέρες 



Μέγιστη δόση εφαρμογής / στρ. για αποφυγή διήθησης κάτω του ριζοστρώματος ανάλογα 
με το βάθος του 


Για βάθος 10 οπί: ΙΟΟπιπι χ 17.7% = 17.5 πι 3 / στρ. και Ν 17.5 πι 3 χ 0.438 Κρτ/ πι 3 = 

7.6 Κρι- Ν 

Για βάθος 20 οπί: 200πιπι χ 17.7% = 35 πι 3 / στρ. και Ν 35 πι 3 χ 0.438 Κρτ/ πι 3 = 

15.3 Κρτ Ν 

Για βάθος 40 οπί: 400πιηη χ 17.7% = 70 πι 3 / στρ. και Ν 70 πι 3 χ 0.438 Κρτ/ πι 3 = 

30.6 Κρτ Ν 

Για βάθος 75 σπί: 750πιπι χ 17.7% = 131 πι 3 / στρ. και Ν 131 πι 3 χ 0.438 Κρτ/ πι 3 = 

57 Κρι- Ν 

ΣΥΝΟΛΟ 

110.5 Κρτ Ν 



Διάρκεια περιόδου άρδευσης-λίπανσης 

135 ημ. 

Αριθμός εφαρμογών 135 ημ. /12 ημ. (περιοδ. μάρανσης) 

11 εφ. 

Έκταση καλαμποκιού που μπορεί να καλυφθούν οι ανάγ κες σε Ν 


13140 πι 3 χ 0.438 Κρτ Ν / πι 3 / 35 Κρτ / στρ. 

164 στρ. 


Αρθρο 8 


Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Απριλίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘΑΝ. ΝΑΚΟΣ Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΣΟΥΦΛΙΑΣ ΑΘΑΝ. ΓΙΑΝΝΟΠΟΥΛΟΣ 

ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ& ΤΡΟΦΙΜΩΝ 

Α. ΚΟΝΤΟΣ 



02005302604060032 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν.6ΐ.αΓ - θ-ιτοίΙ: \Λ/6ίΐΓΤΊ35ί£Πΰ)8ΐ.ΠΓ 






